STATIC LINE `FREEFALL` || Ex alto vincimus - We Conquer From Above
My naam is Derrick Van Zyl
Ek het my diensplig gedoen in 1 Valskermbataljon 1981 / 82 ... G Kompanie Valk 2.
Junie 1981 net na ons vleulparade en soos wat dit bekend gestaan het as `Glamour Day` het ons opleiding in alle erns begin met Konvensionele oorlogsvoering.
Ek onthou die betrokke dag nog baie goed by Tempe lughawe Dit was in daardie dae van my diensplig en opleiding wat ons min die geleentheid gekry het na kursus om met `Stearables~ (Stuurbare) valskerms te spring. Daar was `n ander afwagting en opgewondenheid om die verskil te ervaar na die Pampoene en die kursus wat verby is.
Soos wat dit ook die geluk is en ook min gebeur het, het somigge manne twee spronge gedoen. Een met die Pampoen en dan een met die `Stearable`. Met ons tweede sprong die dag uit Dakotas DC 3 was ek nommer twintig in die string, nadat ek as nommer twintig uit die vliegtuig uit is, was ek eerste op die grond.
Met die uitgang uit die Dakota het een van die valskerm se `Capewells` heeltemal los gekom van my linker skouer af en my teen die helmet getref. Met inspeksie op my hoof ontplooing sien ek dat ek net aan die linkerkant se draaglyne hang. Die regterkant van die valskerm is weg en die Canopy half ontplooi.
Ek besef dat daar is groot moeilikheid en die drils maal deur my kop en ek probeer om in hierdie stadium net op te kyk, fout te soek en te aseseer en moontlik my hoof doek oop te kry. Ek kon nie n `Cutaway` doen nie want ek weet in die stadium in die harwar nie hoe vinnig ek grond toe val nie. Ons is ook nie geleer op kursus hoe om `n `Cutaway` te doen nie. Al wat ek weet is, as daar fout kom is om jou noodvalskerm te trek wat vinnig ontplooi.
Ek trek ten laaste my noodvalskerm en die ontplooi oombliklik. Met die ontplooing slaan die noodvalskerm my in die gesig en ek probeer die draaglyne van die Nood weg te druk. Met die Hoofvalskerm wat fladder en die draaglyne en Capewell wat los fladder raak die Noodvalskerm verstrengel in die gedeeltelik ontplooide hoofvalskerm. Ek ruk en pluk en trek aan die Noodvalskerm maar niks gebeur nie en die grond kom met `n spoed nader.
Met die gesukkel om die draaglyne los te kry snap ek dat die grond sekerlik nou naby moet wees en toe ek afkyk tref ek op die gegewe oomblik die grond. Mooi bene bymekaar soos op die kursus in my kop ingeprent was en tot nou toe. Tot my lewensredding.
Ek bly le `n rukkie en besef nie mooi wat gebeur het nie en sien die ander manne land om my wat eerste uit die vliegtuig is. Die manne wat naaste aan my land staar na my kant toe en wil nie nader kom nie en verwag die ergste.
Ek staan stadig op en die manne beweeg weg, verder van my af asof hulle ook nie kan glo wat gebeur het nie en lyk of hulle die hasepad wil kies. Ek sukkel, staan op en loop `n paar tree. Skielik slaan ek neer op die grond van skok en besef die werklikheid wat met my gebeur het en ek lewe. Niks is gebreek in my lyf nie. Net die skok.
Samejoor Jonny Kieser het na my toe aangehardloop gekom en my gevra of alles reg is. Ek het hom geantwoord alles is reg.
Die normale proses van afvoer is gevolg en die ambulans is nader geroep en ek is hospitaal toe geneem vir `n behoorlikke skandering. Al wat fout gevind was, is dat ek my gewrig verstuit het.
Na `n week se herstel is ek weer terug na die Opleidingsvleul (Hanger) en onder leiding Van Staf Pietersen (RIV) en Willie Bolton het ek weer my selfvertroue opgebou. Ek het daarna weer gespring en gelukkig sonder voorval die grond hierdie keer met `n behoorlikke veiligge landing gehaal. Sywaarts na regs. Voete bymekaar.
Vir die res van die jaar het dit goed gegaan en is ons G Kompanie operasioneel ontplooi op Ongiva in Angola.
Op my `Profile Pic` is `n foto van my wat geneem is deur Charley Allcock net voordat ek die grond tref. Op die foto kan duidelik gesien word : Die half ontplooide Hoofvalskerm en die verstrengelde Noodvalskerm in die Hoof se draaglyne.
Na die voorval het ek die besonderse bynaam van `VRYVAL` Van Zyl gekry by die G Kompanie manne.
Ek wil graag my verhaal afsluit met die besonderse woorde in eer
~WE HAVE A AWESOME GOD` AMEN .... !!!!
VRYVAL - Airborne Altyd